
NR.SC2006 - 9536   DIN 18.05.2006
REFERAT

privind actualizarea valorii Devizului General pentru obiectivul 
„Amenajare strada Copernic”
Direcţia Edilitară are achiziţionate Studii de Fezabilitate pentru amenajarea a diverse străzi din pământ sau aflate într-o faza avansată de degradare.

Una dintre aceste documentaţii se referă la amenajarea străzii Copernic.
Acest studiu a fost elaborat în anul 2002 şi a fost aprobat în Consiliul Local prin Hotărârea nr. 373 din 10.12.2002 , având o valoare de 305.395,9 RON reprezentând 90.738 euro.
Consilierii municipali prin adresa nr. SC 2005 – 20602 din 05.12.2005 au solicitat ca proiectantul acestui obiectiv să  reactualizeze devizul general, înaintea organizării licitaţiei pentru execuţia lucrărilor.

Toodată, în vederea realizării emisiunii de obligaţiuni, VMB  PARTNERS consideră necesar ca investiţiile ce fac obiectul creditului, să aibă Studiul de Fezabilitate finalizat cu o dată cât mai recentă sau cu o actualizare recentă.

Ca urmare a  actualizării investiţiei s-a ajuns la valoarea de 550.966,26 RON reprezentând 158.141,86 euro. 

Având în vedere cele mai sus prezentate precum şi necesitatea realizării acestui obiectiv, alăturat vă înaintăm spre aprobare valoarea actualizată a obiectivului „Amenajare strada Copernic”.

Privind actualizarea valorii devizului general 

pentru obiectivul de investiţie: 

“AMENAJARE STRADA COPERNIC”



Consiliul Local al Municipiului Timişoara

Având în vedere referatul nr. SC2006 – 9536   din 18.05.2006   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:” AMENAJARE STRADA COPERNIC”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.373/10.12.2002 - privind aprobarea Studiului de Fezabilitate :” AMENAJARE STRADA COPERNIC”

In conformitate cu prevederile art.38 lit. d, f), l) din Legea nr.215/.2001 privind administratia publică locală;

În temeiul art. 46 din Legea nr.215/.2001 privind administratia publică locală;                         

HOTĂRĂŞTE:
Art. 1. Se aprobă  actualizarea valorii devizului general pentru obiectivul de investiţii :” AMENAJARE STRADA COPERNIC” de la valoarea 305.395,9 lei RON (90.738 euro ) la valoarea 550.966,26 lei RON reprezentând 158.141,86  euro, conform anexei care face parte integrantă din prezenta hotărâre.
Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Consiliere pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier
